沈旭暉教授喺佢自己個page,搵到1989年7月,即係北京大屠殺後一個月,一群香港匿名人士為爭取 BNO 平權而喺南華早報登嘅廣告,最後果句係:
He is one of the millions of people for whom Hong Kong is home.
And who want to continue living here.
All they want is some form of insurance.
And the only form of insurance that will mean anything to them is the right of abode in Britain.
Otherwise, being almost British is like being homeless."
呢五句,其實反映 British Nationality (Hong Kong) Act 1997通過前我嘅心境,因為我係少數喺契丹簽落國際條約下無中國籍嘅人,如果契丹亂嚟,我可以1997年7月1日之後就已經係homeless,可以講係我家族半世紀以嚟另一次被迫放棄家園(印尼=》契丹=》香港=》?),呢個亦係我投身 BNO 平權多年最大理由之一。喺國籍上無家可歸,並唔好玩。
但呢個廣告,亦反映香港英籍人士,亦即係 BNO ,或者可以有 BNO 註記嘅BC,根本係一群亞細亞的孤兒。
喺遠東,有五群亞細亞的孤兒,包括:
1. 新加坡共和國
2. 台灣共和國(aka 中華民國)
3. 印尼華人
4. 香港 BNO
5. 馬六甲及檳城華人(包括 BOC )
呢五批人,大部分有華裔血統,少部分唔係,但都係契丹帝國主義再興同西方對抗下嘅犧牲品,或處喺夾縫中求存。最幸運果個,其實就係1965年8月9日被驅逐出馬來西亞聯邦嘅新加坡共和國,小國係辛苦,都係孤兒,但有自己嘅家,所以呢個係我支持台灣同香港獨立,甚至檳城獨立一大理由。做孤兒唔緊要,要有自己嘅家。印尼華人當然無可能尋求建國,所以呢排針對耶加達市長鍾阿學果班原教旨主義者,我係極度痛恨,大家都明點解我咁憎明光社,喺我嚟講,同印尼、馬來西亞果班癲佬一樣。印尼華人,應該嘗試改變印尼,變成一個好似新加坡咁嘅國家。
其實呢五群孤兒,好多都被契丹害得好慘,所以我對啲「親中」人士,我一向睇法係,點解要認賊作父。稍知自己嘅歷史,都唔可能認同契丹呢個國家。我叫中華人民共和國做契丹,大家應明我講乜。
捐款:
Citibank Hong Kong: 14830515
恆生銀行:395-158777-882
Bitcoin:1PTHjBPuciq5JS8MBo9cUVVr7orSaU1AuV
Paypal: https://paypal.me/martinoei
月捐計劃
想用Google App,經呢度加入:https://goo.gl/PBroUD
捐款者可以索取八折coupon code,慳更多!